laion/Wikipedia-Exotic huggingface dataset:
קבור

האם התכוונתם ל... קבור (סרט) – סרט מתח ספרדי-אמריקאי (דובר אנגלית) שיצא לאקרנים בספטמבר 2010 קמילו בנסו די קאבור – הרוזן קאבור, ראש ממשלת ממלכת סרדיניה-פיימונטה ואחר כך ראש הממשלה הראשון של איטליה, ודמות מפתח במאבק לאיחוד איטליה
פיליפ בילינג

פיליפ בילינג (באנגלית: Philip Billing; נולד ב-11 ביוני 1996) הוא כדורגלן דני המשחק בעמדת הקשר בבורנמות' ובנבחרת דנמרק. בילינג החל לשחק כדורגל במחלקת הנוער של אסביירג הדנית, ובאוקטובר 2013 הצטרף להאדרספילד טאון מהצ'מפיונשיפ האנגלית בחוזה לארבע עונות. הוא שיחק תחילה במחלקות הנוער של המועדון, וב-26 באפריל ערך את הופעת הבכורה שלו בקבוצה הבוגרת, בהפסד 0–2 ללסטר סיטי. הוא כבש את שער הבכורה שלו בקבוצה ב-13 בפברואר 2016, בניצחון קבוצתו 2–0 על נוטינגהאם פורסט. במרץ 2016 חתם על הארכת חוזהו בקבוצה. בתום עונת 2017/2018 העפילה הקבוצה לפרמייר ליג. בתום עונת 2018/2019 נשרה הקבוצה חזרה לצ'מפיונשיפ, ובילינג עבר לבורנמות' מהפרמיירליג. בתום עונת 2019/2020 ירדה גם בורנמות' לצ'מפיונשיפ, כשהיא רחוקה נקודה אחת בלבד מהישארות בפרמיירליג. בתום עונת 2021/2022 הבטיחה הקבוצה את חזרתה לפרמיירליג. אימו של בילינג היא דנית, ואביו הוא ניגרי. הוא שיחק בנבחרות הצעירות של דנמרק, ובנובמבר 2018 דחה את הצעת נבחרת ניגריה לייצג אותה. הוא ערך את הופעת הבכורה שלו בנבחרת דנמרק הבוגרת ב-7 באוקטובר 2020, בניצחון נבחרתו 4–0 על איי פארו במשחק ידידות. פיליפ בילינג, באתר Transfermarkt פיליפ בילינג, באתר Soccerway פיליפ בילינג, באתר BDFutbol פיליפ בילינג, באתר WorldFootball.net פיליפ בילינג, באתר National Football Teams פיליפ בילינג, באתר FootballDatabase.eu Prof-kontrakt til dansk Huddersfield-talent, bold.dk "Huddersfield Town 0-2 Leicester City". BBC Sport (באנגלית בריטית). נבדק ב-2022-06-21. "Nottingham Forest 0-2 Huddersfield Town". BBC Sport (באנגלית בריטית). נבדק ב-2022-06-21. Billing forlænger med Huddersfield, bold.dk Transfer roundup: Bournemouth sign Huddersfield’s Philip Billing for £15m, the Guardian, ‏2019-07-29 (באנגלית) Billing completes Cherries move, AFCB ‘I told Rohr I wanted to play for Denmark’ – Super Eagles target Billing | Goal.com, www.goal.com "Teenager arrested over Billing abuse". BBC Sport (באנגלית בריטית). נבדק ב-2022-06-21. BILLING RECEIVES FIRST DENMARK U20 CALL-UP, www.htafc.com (באנגלית בריטית) ‘I see myself as a Dane’ - Huddersfield Town & Denmark U21 midfielder Philip Billing rules out Nigeria switch | Goal.com, www.goal.com Denmark vs. Faroe Islands - 7 October 2020 - Soccerway, uk.soccerway.com
ארזית תת-אלפינית

ארזית תת-אלפינית (שם מדעי: Larix lyallii) היא מין של עץ נשיר מחטני שמקורו בצפון-מערב אמריקה הצפונית במדינות איידהו, מונטנה, קולומביה הבריטית, אלברטה ווושינגטון. הארזית גדלה בגבהים של 1,500 עד 2,900 מטר . והיא מסוגלת לשרוד בטמפרטורות קרות ולצמוח סמוך לקו העצים. ארזית זו קטנה יחסית לעצים אחרים מהסוג ארזית. גובה הארזית 10 עד 25 מטרים, והמחטים רבועים באורך 20 עד 35 מילימטרים וצבעם כחול-ירוק אך הצבע נהייה צהוב-זהוב בעונת הסתיו. קוטר האצטרובל הוא 2.5 עד 4 סנטימטרים. בתחילה צבע האצטרובל הוא אדום-סגול אך עם הבשלתו הוא משתנה לחום. קשקשיו גסים וגדולים. עונת הרבייה של העץ מתרחשת בתחילת הקיץ. עובי הקליפה 2.5 סנטימטרים. צבע הקליפה בתחילה הוא צהוב-אפור אך עם הגיל הצבע משתנה לאדום-חום כהה. הקליפה של העץ מכילה טאנין. הארזית היא אחד מהעצים בעלי תוחלת החיים הארוכה ביותר. גילה של דגימה של הארזית מאלברטה הוערך בכ-2,000 שנה. הארזית לא נמצאת בסכנת הכחדה ומצב השימור שלה הוא ללא חשש. אצטרובלים של ארזית תת-אלפינית מדיה וקבצים בנושא ארזית תת-אלפינית בוויקישיתוף ארזית תת-אלפינית, באתר ITIS (באנגלית) ארזית תת-אלפינית, באתר NCBI (באנגלית) ארזית תת-אלפינית, באתר האנציקלופדיה של החיים (באנגלית) ארזית תת-אלפינית, באתר Tropicos (באנגלית) ארזית תת-אלפינית, באתר GBIF (באנגלית) ארזית תת-אלפינית, באתר The Plant List (באנגלית) ארזית תת-אלפינית, באתר IPNI (באנגלית) ארזית תת-אלפינית באתר הרשימה האדומה של IUCN Arno, Stephen F.; Hammerly, Ramona P. (2020) [1977]. Northwest Trees: Identifying & Understanding the Region's Native Trees (field guide ed.). Seattle: Mountaineers Books. pp. 76–83. ISBN 1-68051-329-X. OCLC 1141235469. "OLDLIST". Rocky Mountain Tree Ring Research. Retrieved 20 July 2012.
ג'פרי ארצ'ר

האם התכוונתם ל... ג'פרי ארצ'ר (1940) (Jeffrey) - סופר ולורד בריטי, יליד 1940 ג'פרי ארצ'ר (1944) (Geoffrey) - סופר מותחנים בריטי, יליד 1944 ג'פרי ארצ'ר (מושל) (אנ') - אורניתולוג בריטי, מושל סומלילנד הבריטית
אפרים ארדיט

הרב אפרים ארדיט (1700–1768) היה רבה של אזמיר שבטורקיה ומחבר ספר מטה אפרים. נולד באזמיר בשנת הת"ס (1700) לרבי אברהם. עסק במסחר, אך במהרה פנה לעסק התורה ולמד בישיבה מישיבות העיר, שם נתעלה בתורה עד שנהיה לרבה של העיר. באזמיר נמצאו בתקופתו כתבי יד רבים של ראשונים, וביניהם עליות דרבנו יונה, עליהם העיר הערות, אשר נוסף לספר שיטה מקובצת לרבי בצלאל אשכנזי על ידי צאצאו של הרב אפרים, הרב יצחק נוניש בילמונטי שמצא את הכתבים בבית "מרן זקני". החיד"א כותב עליו: כמהר"ר אפרים ארדיט, תורה וגדולה במקום אחד... — שם הגדולים מערכת ספרים אות מ [צג] מטה אפרים נפטר ככל הנראה ב ט"ו בתשרי התקכ"ט, אך ישנה מחלוקת לגבי מועד פטירתו, שכן במצבתו נרשם: ”הרב ועצום כמו' אפרים ארדיט ז"ל ב"ס מטה אפרים ט"ו בתשרי התקכ"ח”, אך אחיינו, רבי אברהם, הספידו בתשלום שנתו (אחד עשר חודש) בחודש אב בשנת התקכ"ח, וכן רבי יצחק מאיו הספידו בתשלום השנה ביום א' לסדר וירא שנת התקכ"ט. הספידוהו רבי יצחק מאיו, בספרו דרכי הי"ם, ובן אחיו, רבי אברהם ארדיט מטה אפרים (שאלוניקי תקנ"א) - חידושים על משנה תורה לרמב"ם, תשובות ודרשות וכן חידושים על הרמב"ם גם מאחיו, רבי אברהם. לספר הסכמה מאת רבי חיים מודעי. הספר נסדר לדפוס על ידי רבי יצחק ארדיט, מחבר ספר יקר הערך, שהדפיס בסוף הספר את מהדורא בתרא של חלק אורח חיים מספר יד אהרן לסבו, רבי אהרן אלפנדרי. מ' בניהו, שיטות מקובצות לר"מ לפפא, קובץ זיכרון לר"ש ליברמן. שם הגדולים מערכת ספרים, מ, [צג] - מטה אפרים, באתר ויקיטקסט רבי אפרים ארדיט, מטה אפרים, באתר היברובוקס שיטה מקובצת לבבא בתרא דף קל"ג עמוד א', דף קכ"ה ע"א מדפי הספר מצבות חכמי ורבני אזמיר, סימן צ"ו דרוש ח' להספד, דף קס"ב עמוד א' נדפס בסוף ספר מטה אפרים (דרוש ו', דף מ"ח עמוד א')
חוקי הצמיחה של קלדור

חוקי הצמיחה של קלדור (באנגלית: Kaldor's growth laws) הם סדרה של שלושה חוקים המתייחסים לסיבה של צמיחה כלכלית. בהסתכלות על מדינות העולם כיום ולאורך זמן, מיקלוש (ניקולס) קלדור ציין מתאם גבוה בין רמת החיים לבין חלק המשאבים המוקדשים לפעילות תעשייתית, לפחות עד לרמה מסוימת של הכנסה. רק ניו זילנד, אוסטרליה וקנדה התעשרו תוך הסתמכות בעיקר על חקלאות. הוא הציע שלושה חוקים לקביעות אמפיריות אלה: צמיחת התמ"ג קשורה באופן חיובי לצמיחת מגזר הייצור. זה אולי מתבטא טוב יותר במונחים של צמיחת התמ"ג המהירה יותר ככל שגדל עודף הצמיחה של הצמיחה התעשייתית ביחס לצמיחת התמ"ג: כלומר כאשר חלקה של התעשייה בתוצר עולה. הפריון של מגזר הייצור קשור באופן חיובי לצמיחה של מגזר הייצור (זה ידוע גם כחוק ורדורן (אנ')). כאן הטענה היא שיש תשואות הגדלות במדרגה בייצור. אלה עשויים להיות סטטיים - כאשר ככל שגודל המגזר גדול יותר, העלויות הממוצעות נמוכות יותר - או דינמיים באמצעות ההשפעה הנגרמת של צמיחת התפוקה על צבירת הון והקידמה הטכנית. סביר להניח שגם השפעות למידה באמצעות עשייה יהיו חשובות. פריון המגזר הלא-יצרני קשור באופן חיובי לצמיחה של המגזר היצרני. חוק אחרון זה הוא הפחות אינטואיטיבי והוא מבוסס על הטיעון שלמגזר הלא תעשייתי יש תשואות מצטמצמות במדרגה. ככל שהמשאבים יועברו החוצה, הפריון הממוצע של אלה שנותרו יעלה. הכלכלן טוני ת'ירוול (Tony Thirlwall) מאוניברסיטת קנט (2003, עמוד 123–124) מדווח גם על הדגשים של קלדור על שלוש הצעות "בנות" שחשוב גם אותם לקחת בחשבון והם: ככל שהאפשרות של מגזר התשואות הגדלות לקלוט את העבודה ממגזר התשואות הפוחתות יצטמצם כך גם קצב הצמיחה של התמ"ג יורד. בשלבים המוקדמים של התיעוש הביקוש מגיע מהמגזר החקלאי — אבל בשלבים המאוחרים דרישות (או ביקוש) לייצוא עשוי להניע את התהליך. כאן גודלו המצומצם של השוק הפנימי עשוי להיות כזה שיגביל את מימוש היתרונות לגודל ויש צורך ביצירת מט"ח כדי ליבוא תשומות הכרחיות. מעגל קסמים יכול להיווצר מצמיחת הייצוא ומגידול התפוקה, אך קשה לבסס זאת מכיוון שהוא עשוי להיות תלוי במיזם יוצא דופן, מהגנה או מסובסידיה. חוקי הצמחיחה של קלדור A Kaldorian Theory of Economic Growth: The importance of the Open Economy Kaldor, N. (1967). Strategic Factors in Economic Development. New York: Ithaca. Thirlwall, A. (2003). Growth and Development: With Special Reference to Developing Economies (7th ed.). Palgrave. pp. 121–122. ISBN 978-0-333-98089-7. Thirlwall, A. P. (1983). "A Plain Man's Guide to Kaldor's Growth Laws". Journal of Post Keynesian Economics. 5 (3): 345–358. doi:10.1080/01603477.1983.11489375. JSTOR 4537750. Verdoorn, P. J. (1949). "Fattori che regolano lo sviluppo della produttivita del lavoro". L'Industria (באיטלקית). 1: 310.
תווך אופטי

תווך אופטי הוא תווך של חומר, שדרכו מתפשטים אור וגלים אלקטרומגנטיים אחרים. הפֶּרְמִיטִיבִיות ופֶּרְמֵאַבִּילִיּוּת של התווך מגדירים כיצד גלים אלקטרומגנטיים מתפשטים בו. לתווך האופטי יש עכבה פנימית, הניתנת על ידי η = E x H y {\displaystyle \eta ={E_{x} \over H_{y}}} כאשר E x {\displaystyle E_{x}} ו H y {\displaystyle H_{y}} הם השדה החשמלי והשדה המגנטי, בהתאמה. באזור ללא מוליכות חשמלית, מקבלים: η = μ ε   . {\displaystyle \eta ={\sqrt {\mu \over \varepsilon }}\ .} לדוגמה, בחלל חופשי העכבה הפנימית נקראת עכבה אופיינית של ואקום, מסומנת Z 0, והיא Z 0 = μ 0 ε 0   . {\displaystyle Z_{0}={\sqrt {\mu _{0} \over \varepsilon _{0}}}\ .} גלים מתפשטים בתווך במהירות c w = ν λ {\displaystyle c_{w}=\nu \lambda } , כאשר ν {\displaystyle \nu } הוא התדר ו λ {\displaystyle \lambda } הוא אורך הגל של הגלים האלקטרומגנטיים. ניתן גם להציג משוואה זו באופן הבא c w = ω k   , {\displaystyle c_{w}={\omega \over k}\ ,} כאשר ω {\displaystyle \omega } הוא התדר הזוויתי של הגל ו k {\displaystyle k} הוא מספר הגל של הגל. בהנדסת חשמל, הסמל β {\displaystyle \beta } , הנקרא קבוע פאזה, משמש לעיתים קרובות במקום k {\displaystyle k} . מקובל לסמן אתמהירות ההתפשטות של גלים אלקטרומגנטיים בחלל חופשי, מצב ייחוס תקני אידיאלי (כמו אפס מוחלט לטמפרטורה), על ידי c 0 המקים: c 0 = 1 ε 0 μ 0   , {\displaystyle c_{0}={1 \over {\sqrt {\varepsilon _{0}\mu _{0}}}}\ ,} כאשר ε 0 {\displaystyle \varepsilon _{0}} הוא הקבוע החשמלי ו   μ 0   {\displaystyle ~\mu _{0}\ } הוא הקבוע המגנטי . להקדמה כללית, ראה Serway לדיון על מדיה סינתטית, ראה Joannopoulus. מדיום הומגני לעומת מדיום הטרוגני גוף שקוף לעומת גוף אטום תווך שקוף With ISO 31-5, NIST and the BIPM have adopted the notation c0. Raymond Serway & Jewett J (2003). Physics for scientists and engineers (6th ed.). Belmont CA: Thomson-Brooks/Cole. ISBN 0-534-40842-7. John D Joannopouluos; Johnson SG; Winn JN; Meade RD (2008). Photonic crystals : molding the flow of light (2nd ed.). Princeton NJ: Princeton University Press. ISBN 978-0-691-12456-8. קרינת צ'רנקוב הספקטרום האלקטרומגנטי קרינה אלקטרומגנטית אוֹפְּטִיקָה יחידות SI חלל חופשי מטא-חומר גביש פוטוני
קלמוספונדילוס

קלמוספונדילוס (שם מדעי: Calamospondylus; מילולית: "חוליות קולמוס") הוא סוג של דינוזאור תרופוד שהתקיים באנגליה של הקרטיקון התחתון שלפני 130 מיליון שנה מזמננו. הממצאים של דינוזאור זה התגלו ותוארו ב-1866 בידי וויליאם פוקס (אנ') בתצורות וסקס (אנ') שבאי וייט, מדרום לאנגליה. הסוג הכיל מין בודד - Calamospondylus oweni. הממצאים כללו רק שרידי עצם העצה ובסיס אגן ירכיים חלקי באורך של 6 ס"מ שדמה לזה של תרופודים קטנים ודו-רגליים מממשפחת הקומפסוגנתוסיים כמו האריסטוסוכוס, כאשר מספר חוקרים רואים בו מין של אריסטוסוכוס. חוקרים רבים רואים בסוג זה מוטל בספק מאחר שטיב הממצאים הבודדים לא מתאים לקביעת סיווגו והוא נחשב למין של אריסטוסוכוס. ואולם מחקר של החוקר נאיש (Naish,‏ 2002) הציג הבדלים גדולים בין מבנה הכסל והעצה של האריסטוסוכוס לממצאי המין ומוכיח שהממצאים הראשונים היו של דגימה נפרדת שאינה שייכת לאותו הסוג, כך שהסוג עדיין לגימיטי. קלמוספונדילוס, באתר GBIF (באנגלית) Naish, D. (2002). The historical taxonomy of the Lower Cretaceous theropods (Dinosauria) Calamospondylus and Aristosuchus from the Isle of Wight. Proceedings of the Geologists' Association 113: 153-163 Naish, D. 2011. Theropod dinosaurs. In Batten, D. J. (ed.) English Wealden Fossils. The Palaeontological Association (London), pp. 526–559
ליריאנוזאורוס

ליריאנוזאורוס (שם מדעי: Lirainosaurus; מילולית: "לטאה דקיקה") הוא סוג של דינוזאור זאורופוד שהתקיים באירופה של הקרטיקון העליון שלפני 72 עד 70 מיליון שנה מזמננו, במעבר שבין הקמפן למאסטריכט. המאובנים של דינוזאור זה התגלו בממצאים מאובנים בקסטיליה ולאון שבספרד ואלה כללו שרידי גולגולת, שיניים בודדות, כמה חוליות ועצם התוספתן. החוליות שלאורך הצוואר, הגב והצלעות היו חלולות בעלות קישות קל. הדבר הזכיר את מבנה החוליות של זאורופודים כמו האמפלוזאורוס. במקור הדינוזאור נחשב לפי מחקרים פילוגנטיים לקרוב למשפחת הסלטזאוריים עם מבנה חוליות דומה לזה של האלמוזאורוס והאופיסטוקוליקאודיה. בהמשך לעומת זאת הוחלט שהוא קרוב לבני הקבוצה ליריאנוזאורים כמו האמפלוזאורוס. לצד האמפלוזאורוס התגלו ממצאים שלו בחפירות " "Marnes Rouges Inferieures Formation"", שבהרי האלפים הצרפתים לצד ממצאי רבדודון, דרומזאוריים מקומיים, אנקילוזאורים וזוחלים נוספים. המבנה הטופוגרפי מרמז שהזאורופוד התקיים בקרבת החופים. מדיה וקבצים בנושא ליריאנוזאורוס בוויקישיתוף ליריאנוזאורוס, באתר GBIF (באנגלית)
אזנדוזאורוס

אזנדוזאורוס (שם מדעי: Azendohsaurus; פירוש השם: "לטאה אזנדה") הוא סוג נכחד של זוחל דיאפסיד מהקבוצה ארכוזאורומורפה, הקרובה לארכוזאורים. הוא התקיים במרוקו ומדגסקר של הטריאס שלפני 235–231 מיליון שנה מזמננו. המאובנים של הזוחל התגלו בחפירות במרוקו ב-1972 שבהם התגלו שרידי לסתות ושיניים והוא נקרא בידי החוקר "ז'אן מישל דוטואיט" (Jean-Michel Dutuit), אשר כינה אותו לכבוד הכפר אזנדה שבהרי האטלס שם התגלה. המין שנמצא נקרא Azendohsaurus laaroussii, כשמין נוסף שהתגלה במדגסקר כונה Azendohsaurus madagaskarensis. זוחל זה היה בעל דמיון שנבע מאבולוציה מתכנסת לדינוזאור קדום דמוי-זאורופוד, מה שנראה ממבנה הלסתות העדינות ומבנה השיניים דמויי-העלים שנועד ללחך צמחייה. הוא הגיע לאורך 2 עד 3 מטרים והיה בעל גולגולת קטנה עם צוואר בינוני באורכו. הגוף היה מעוגל ונמוך עם זנב קצר וגפיים חזקות מכופפות מצידי הגוף ובעלות טפרים ארוכים. הזוחל היה קרוב משפחה של השרינגזאורוס ובעל קירבה רחוקה יותר לטרילופוזאורוס - כל אלה היו זוחלים בינוניים שמילאו במשך ראשית הטריאס גומחה אקולוגית דומה לזאורופודים הקדומים והיו בעלי מבנה שלד ולסתות דומה, אשר התאים לתזונה צמחונית מהעצים. מדיה וקבצים בנושא אזנדוזאורוס בוויקישיתוף אזנדוזאורוס, באתר GBIF (באנגלית)
אבן בהן

אֶבֶן בֹּהַן בֶּן-רְאוּבֵן הוא מקום הנזכר פעמיים בספר יהושע בתור חלק מנחלת שבט יהודה. הפעם הראשונה היא בפרק ט"ו, פסוק ו': "וְעָלָה הַגְּבוּל בֵּית חָגְלָה וְעָבַר מִצְּפוֹן לְבֵית הָעֲרָבָה וְעָלָה הַגְּבוּל אֶבֶן בֹּהַן בֶּן-רְאוּבֵן". הפעם השנייה היא בפרק י"ח, פסוק י"ז: "וְתָאַר מִצָּפוֹן וְיָצָא עֵין שֶׁמֶשׁ וְיָצָא אֶל-גְּלִילוֹת אֲשֶׁר-נֹכַח מַעֲלֵה אֲדֻמִּים וְיָרַד אֶבֶן בֹּהַן בֶּן-רְאוּבֵן". נראה שאדון או בעל המקום נקרא בוהן בן ראובן (כנראה הכוונה לבהן בן שבט ראובן, אשר נחלת ראובן שכנה לא רחוק מהאתר מעבר לירדן) ויכול שבמקום נמצאה אבן גדולה ששימשה לסימון גבול המקום, ושעל שמה נקרא המקום אבן בוהן. כנראה שפעם הייתה גרסה שסברה שקוראים למקום "אבן בוחן", מה שמלמד על כך שהמקום שימש כמקום גבול וציון מקום כיום ישנה המחלוקת היכן המקום נמצא. שיטה אחת טוענת שהמקום בקרבת מרכז העיר יריחו., ואילו שיטה שנייה טוענת שהמקום נמצא בחג'ר אל אצבע. רד"ק, יהושע ט"ו, פסוק ו' מנחת ש"י, יהושע ט"ו, פסוק ו' בראון דרייוור ובריגס על המילה "בהן" אבן בהן בן ראובן, באתר www.jewishjericho.org.il דעת מקרא, יהושע ט"ו ו' ד"ה אבן בהן בן ראובן ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ספודיק

ספּוֹדיק הוא כובע פרווה גבוה ורחב, אשר חובשים חסידים נשואים בחסידויות פולין, וכן נלבש בעבר בידי רבנים מליטא ולטביה. חסידים המשתייכים לחסידויות ממוצא פולני נוהגים לחבוש את הספודיק ככובע הידור בימי שבת וחג ושמחות. בחסידיות הללו נוהגים לחובשו; גור, אלכסנדר, אמשינוב, מודז'יץ, סטריקוב, ראדומסק, סוכטשוב, ראדזין, ואשלג. וזאת בניגוד למנהג בשאר החסידויות לחבוש את השטריימל השטוח. הספודיק עשוי מפרוות פישר, שמגיע בעיקר מקנדה ובאירופה זה נקרא פקאן ממשפחת הסמוריים. בעבר היה הספודיק מקובל כלבוש רבני ביהדות ליטא, וחבשו אותו רבנים ליטאיים רבים, ללא קשר לתנועת החסידות. כובע דומה לספודיק הוא הקולפיק, הדומה למדי לספודיק ורבים אף מחליפים ביניהם. הקולפיק קטן יותר מהספודיק ועשוי משער בהיר יותר. רבי שמחה בונים אלתר, ה"לב שמחה" מגור, פעל לעצירת עליית מחירי הספודיק בישראל, ותיקן תקנה בחסידות על גובה תשלום לספודיק. הרב אברהם יצחק הכהן קוק הרב חיים ברלין הרב איסר זלמן מלצר הרב רפאל שפירא הרב שמואל אליהו טאוב האדמו"ר מאמשינוב השר יעקב ליצמן במסיבת עיתונאים בפורים. רבקה יפה, ברוכים הבאים לשטעייטל, באתר nrg‏, 8 בפברואר 2005 ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
שלמה קמחי

הרב שלמה קמחי (? - תרנ"ד 1894?) היה מרבני קושטא וחברון, ומחבר ספרי הלכה ופרשנות. נולד בקושטא לאביו ר' נסים יוסף דוד קמחי, אב בית הדין המקומי. נשא את בתו של ר' יהודה מוהיל. למד תורה מפי רבני עירו בבית המדרש "קול ה'" שבפרברי העיר, והרבה לדון עמהם בהלכה. דברי כמה מהם, כגון ר' יצחק אקריש, משוקעים בספריו. בשנת תרי"ד (1854) נטל חלק פעיל במאבקם של עשרות מחכמי קושטא נגד שילוב לימודי חול בבתי הספר. בעקבות מאבק זה נאלץ לעזוב את המקום, ובחר לעלות לארץ ישראל והתגורר בחברון. בנו היה הרב חיים נסים יוסף קמחי. חתניו: הרב נסים אליהו לומברוזו, שחתם יחד עמו על כמה פסקי הלכה ונפטר בחייו; הרב נסים משה המון; והרב חיים יעקב בכר. שו"ת מלאכת שלמה (סלוניקי תרכ"ב 1862) - תשובות הלכתיות, חידושים על התלמוד ודרשות. יקהיל שלמה (איזמיר תרכ"ה, 1865) - חידושים על ארבעת חלקי השולחן ערוך, נדפסו עם הסכמת רבי חיים פאלאג'י. ימי שלמה (איזמיר, תרל"ד 1874) - חידושים על הרמב"ם ומעט שו"ת. ספר זה הוגה על ידי ר' משה הלוי, שהוסיף בספר מחידושיו שלו. חידושים אלה פותחים במילה 'אמ"ה' - "אמר משה הלוי". בשדי חמד מציין פעמים רבות להערות אלו בשם "ידיד נפשי רב אחאי גאון הרמ"ה", ומכאן שמדובר בר' משה הלוי שהיה ידידו של ר' חיים חזקיהו מדיני ושימש כחכם באשי בטורקיה. אך יש שייחסו חידושים אלה לבנו של המחבר. מימי שלמה - חידושים על השולחן ערוך, חלקי אורח חיים ויורה דעה. ספר זה נכתב בהיות המחבר בחברון, ונשלם בשנת תרנ"ג (1893). נדפס לראשונה מכת"י המחבר בשנת תשמ"ז (1987) על ידי מכון אהבת שלום. לאחר ההדפסה התגלה כת"י נוסף של המחבר, רובו מהדורה מוקדמת של ה"מימי שלמה", וחלקים ממנו נדפסו בקובצי מקבציאל החל מגיליון ל' (אדר תשס"ה). שמעון וענונו, אנציקלופדיה לחכמי טורקיה, ירושלים תשס"ו - עמ' 559-561, באתר אוצר החכמה (צפייה מוגבלת למנויים) קובץ 'מוריה' שמד-שמו עמ' ס. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שלמה קמחי".
אמאוזאורוס

אמאוזאורוס (שם מדעי: Emausaurus). סוג של דינוזאור בעל אגן דמוי-עוף מקבוצת התיראופורה שחי באירופה בעידן היורה התחתון לפני כ- 181 מיליון שנה. המאובנים של דינוזאור זה התגלו ליד העיירה גרימן (Grimmen) שבמקלנבורג-מערב פומרניה, גרמניה והשרידים שלו כללו חלק ימני מהגולגולת, לסת תחתונה, חוליות, שברי צלעות, צלעות, חלקי גפיים וטפרים ולוחיות עצם על הגב. הדינוזאור תואר למדע ב-1990 בידי החוקר הרמוט האבולד (Harmut Haubold) ומשמעות שמו היא ראשי תיבות של אוניברסיטת גרייפסוואלד (באנגלית: "Ernst Moritz Arndt University of Greifswald"), לצד הסיומת היוונית: "זאורוס" - לטאה. זהו הדינוזאור היחיד שהתגלה בממצאים אלו. היה זה דינוזאור בעל אגן דמוי-עוף קדום שדמה מעט לסקלידוזאורוס ולסקוטלוזאורוס וכמותם היה בעל כיסוי לוחיות עצם לאורך הגוף ששימש להגנה. הפרט שנמצא הגיע לאורך של 2.5 מטרים ולמשקל 70–90 ק"ג, אך כנראה שהיה שייך לפרט צעיר. אורך הבוגר הגיע לשלושה עד ארבעה מטרים ולמשקל של 240 ק"ג. מעט פרטים ידועים עליו ונראה שהיה פרימיטיבי ביותר לקבוצת התיראופורה, אשר אולי נע על ארבע רגליים אך הזדקף על רגליו האחוריות כדי להגיע לצמחייה גבוהה. מדיה וקבצים בנושא אמאוזאורוס בוויקישיתוף אמאוזאורוס, באתר האנציקלופדיה של החיים (באנגלית) אמאוזאורוס, באתר GBIF (באנגלית) Emausaurus במדריך הדינוזאורים The Dino Directory של המוזיאון להיסטוריה של הטבע (לונדון)
סמי בורארד

סמי בורארד (בצרפתית: Samy Bourard; נולד ב־29 במרץ 1996) הוא כדורגלן בלגי המשחק בעמדת הקשר בהפועל חדרה. ב־31 באוגוסט 2016 חתם על חוזה בסנט טרוידן. הוא ערך את הופעת הבכורה שלו ב־4 בנובמבר 2017, בתיקו 4–4 עם אופן. ב־31 באוגוסט 2018 חתם על חוזה לשלוש שנים באיינדהובן. ב־7 בספטמבר ערך את הופעת הבכורה בקבוצה בהפסד 0–2 לספרטה רוטרדם. הוא כבש שער בכורה ב־18 בינואר 2019 בניצחון קבוצתו 1–3 על פולנדם. ב־2020 חתם בדן האג, בה ערך את הופעת הבכורה ב־13 בספטמבר 2020 בהפסד 0–2 להראקלס אלמלו. ב־11 בנובמבר 2020 כבש שער בכורה בהפסד 2–4 לטוונטה. הוא עזב את דן האג לאחר עונה אחת וב־9 בפברואר 2021 חתם בפהרוואר. הוא ערך בה חמש הופעות בלבד, ולאחר חצי עונה חזר לדן האג. ב-22 ביוני 2022 חתם בהפועל חדרה מליגת העל הישראלית, והפך לרכש היקר בתולדות המועדון. מדיה וקבצים בנושא סמי בורארד בוויקישיתוף סמי בורארד, באתר Transfermarkt סמי בורארד, באתר Soccerway סמי בורארד, באתר WorldFootball.net סמי בורארד, באתר FootballDatabase.eu R. B, Mol Fehérvár: aláírt a belga középpályás – hivatalos - NSO, NSO.hu, ‏9 בפברואר 2022 (בהונגרית) Samy Bourard keert terug bij ADO Den Haag, ADO Den Haag
חדרי הבית

חדרי הבית (באנגלית: Indoors) סרט דרמה ישראלי משנת 2016 בבימויו של איתן גרין, עם יובל סגל, עידו זייד, אסנת פישמן ודני שטג בתפקידים הראשיים. זה סרטו היחיד של עידו זייד (בנו של השחקן גל זייד) המשחק בתפקיד ראשי כנער מתבגר. העלילה היא על קבלן בניין ירושלמי המעביר את משפחתו לבית מפואר יותר ומסתבך בהתרסקות כלכלית. האיום הכלכלי מקרב בין בני המשפחה הנחלצים לעזרתו. איתן גרין היה מועמד לפרס אופיר על התסריט, 2016. אברהם נאווי (יובל סגל) גר עם אשתו דסי (אסנת פישמן) ובנו המתבגר דורון (עידו זייד) בדירה חדשה ומרווחת בירושלים לשם עברו לאחריו שהשקיע בה את כל חסכונותיו. דורון הוא בן 14 ושחקן בנבחרת הכדורסל של בית הספר שמאמן המורה לספורט והיסטוריה, דולברג (אריה צ'רנר). דולברג הוא מורה קשוח ונוזף כל הזמן בדורון על משחקו. הוא מטיל עליו לכתוב עבודה על בוכנוואלד. אברהם הוא קבלן בניין ועסקיו הולכים ומתמוטטים בגלל ניהול כושל ובגלל תאונת עבודה שמשביתה פרויקט בנייה גדול. כדי להמשיך בעבודה הוא פונה לבנק, אבל המנהל גדעון (יפתח קמינר) מסרב לתת לו הלוואה ומציע שימכור את דירתו. אברהם מסרב למכור את דירתו ופונה לשוק האפור אבל גם שם הוא מתקשה להחזיר את ההלוואה עם הריבית הרצינית ואיש השוק האפור (שמואל כהן) מכריח אותו למסור את מכוניתו ומאיים עליו ועל משפחתו. גם ידידו הקבלן יפתח (דן תורג'מן) מסרב לעזור לו. יחסיו עם דסי רופפים, והיא שעובדת כאחות ב"שערי צדק" נוסעת עם משלחת רפואית לרומניה בעיקר כדי להינתק קצת ממנו. מי שתומך בו בעיקר נפשית הוא גיסו שמואל (דני שטג). כשהנושים מאיימים עליו ועל דורון וממתינים לו למטה, הוא בורח עם דורון לבית משפחתו של שמוליק שם מארחות אותו אשתו אורנה (שרון שטרק) החוזרת בתשובה ושלושת בנותיהם. אברהם חייב לסוחר חומרי הבניין לויקו (יעקב זדה דניאל) 40.000 ש"ח. לויקו מתעמת אתו אך שמואל מתערב ומכה אותו. לויקו מקלל ומבטיח לחזור עם חברים. אברהם מודיע על המצב לדסי והיא כועסת עליו מאוד אבל לבסוף מחליטה לחזור ארצה ולהתאכסן אצל אחיה. דורון מודע לכל הצרות של אביו וזה משפיע על משחקו בכדורסל תחת דולברג הקפדן עד שברגע אחד הוא מתפרץ בבכי ודולברג מבין את המצב ומתרכך. דסי אינה רוצה להישאר אצל אחיה והולכת עם דורון לראות דירה שמיועדת להשכרה ומסתבר שזו דירתו הצנועה של דולברג. מנהל העבודה סלים (ג'מיל ח'ורי) מציע לאברהם לעבוד אצלו ולשלם לאט את חובותיו. הפועל הפצוע תאופיק (מג'ד ביטאר) צועק על אברהם שאין לו מה לאכול. אברהם נשבר, חוזר לדירת המשפחה ולוקח כמות גדולה של כדורים במטרה להתאבד. דורון מוצא אותו, גורם לו להקיא ודסי מזעיקה מד"א אך אברהם מתאושש ומסרב להתפנות לבית החולים. למחרת הוא עולה לגג ומנסה לחתוך את הרשת מעל המעקה כדי להתאבד. ברגע זה מגיע לויקו עם שני עוזרים כדי לגבות את החוב. לויקו מודע לעובדה שאברהם ניסה פעמיים להתאבד, מתרכך ומסביר לו את חשיבות החיים. הסרט מסתיים ללא פתרון לבעייתו של אברהם. "חדרי הבית", במסד הנתונים הקולנועיים IMDb (באנגלית) "חדרי הבית", באתר ספר הקולנוע הישראלי "חדרי הבית", באתר אידיבי "חדרי הבית", במסד הנתונים הקולנועיים KinoPoisk (ברוסית) חדרי הבית, במיזם "אישים" לתיעוד היצירה הישראלית קדימון לחדרי הבית, באתר יוטיוב קדימון לחדרי הבית, באתר יוטיוב
היסטריזאורוס

היסטריזאורוס (שם מדעי: Histriasaurus; מילולית: "לטאת איסטריה") הוא סוג של דינוזאור זאורופוד ממשפחת הרבאצ'יזאוריים שהתקיים במשך הקרטיקון שלפני 135 עד 125 מיליון שנה מזמננו בקרואטיה. כיום רבים מהחוקרים רואים בסוג זה טקסון מוטל בספק. הדינוזאור התגלה בידי דריו בוסקרולי (Dario Boscarolli) במשך שנות ה-80 ממאובנים של שכבת אבן גיר לחופי העיירה בייל שבמחוז איסטריה בקרואטיה. הוא תואר למדע ב-1998 בידי החוקר דאלה וכצ'יה (Dalla Vecchia), אשר נתן לו את שמו עקב הימצאו באיסטריה. הסוג הכיל מין אחד, Histriasaurus boscarollii, הקרוי לכבוד המגלה בוסקרולי. זאורופוד זה דמה לדמוי דיפלודוקוס פרימיטיבי ובסיסי. ניתוחים מ-2007 ו-2011 העריכו שהוא משויך למשפחת הרבאצ'יזאוריים וקרוב ביותר לרבאצ'יזאורוס. אורך הגוף הוערך בכ-20 מטרים כשהוא הגיע לגובה 9 מטרים ולמשק של 25 טונות בממוצע. מדיה וקבצים בנושא היסטריזאורוס בוויקישיתוף היסטריזאורוס, באתר GBIF (באנגלית) Paul C. Sereno; Jeffrey A. Wilson; Lawrence M. Witmer; John A. Whitlock; Abdoulaye Maga; Oumarou Ide; Timothy A. Rowe (2007). "Structural Extremes in a Cretaceous Dinosaur". PLOS ONE. 2 (11): e1230. Bibcode:2007PLoSO...2.1230S. doi:10.1371/journal.pone.0001230. PMC 2077925. PMID 18030355. Fidel Torcida Fernández-Baldor; José Ignacio Canudo; Pedro Huerta; Diego Montero; Xabier Pereda Suberbiola; Leonardo Salgado (2011). "Demandasaurus darwini, a new rebbachisaurid sauropod from the Early Cretaceous of the Iberian Peninsula". Acta Palaeontologica Polonica. 56 (3): 535–552. doi:10.4202/app.2010.0003